                                           udskrift
                                               af
                                  højesterets dombog
                             højesterets dom
                         afsagt onsdag den 22. februar 2012
sag 104/2010
(1. afdeling)
a/s roskilde og omegns fællesbageri
(advokat jens ahrendt)
mod
aktieselskabet arbejdernes landsbank
(advokat henrik groos)
i tidligere instans er afsagt dom af østre landsrets 9. afdeling den 14. april 2010.
i pådømmelsen har deltaget fem dommere: børge dahl, lene pagter kristensen, niels
grubbe, jon stokholm og jens peter christensen.
påstande
appellanten, a/s roskilde og omegns fællesbageri, har påstået frifindelse.
indstævnte, aktieselskabet arbejdernes landsbank, har påstået stadfæstelse.
supplerende sagsfremstilling
for højesteret er fremlagt uddrag af fællesbageriets vedtægter siden 1918 samt eksempler på
aktiebreve med overdragelsespåtegninger 1893-1956.
fællesbageriets vedtægter af 14. august 1918 indeholdt bl.a. følgende bestemmelser:
       ”§ 1. selskabets formaal er ved oprettelse af et fællesbageri at frembringe saa sundt og
       billigt brød som muligt, og støtte andelsbevægelsen her i landet mod trust og ring-
       dannelse.
       …
                                              - 2 -
        § 3. aktiekapitalen kan ikke udtages af selskabet. overdragelse af aktier til andre
      skal altid foretages ved selskabets bestyrelse og bliver saadan overdragelse at tilføje
      aktiebeviset. hvis en aktionærer har indbetalt flere aktier à 10 kr., hvorfor der dog
      kun er udstedt et aktiebevis, kan han ikke faa disse udstykket og overdraget til andre,
      med mindre bestyrelsen dertil giver sit samtykke; den, som afstaar aktier til en anden
      mand, maa betale 50 øre til selskabets kasse for hver aktie.
        § 4. brødet sælges til aktionærerne, dog forsaavidt bageriet kan levere det, kan det
      ogsaa sælges til ikke-aktionærer. i begge tilfælde sælges brødet kun mod kontant be-
      taling…
        § 5. enhver mand og kvinde kan blive medlem af selskabet. bestyrelsen kan dog
      nægte optagelse i selskabet, men vedkommende kan i saa fald appellere til den første
      generalforsamling.
        § 6. paa forslag af bestyrelsen eller 50 medlemmer kan ethvert medlem udelukkes af
      selskabet, naar ¾ af de paa generalforsamlingen tilstedeværende medlemmer stemmer
      derfor. i tilfælde af saadan udelukkelse udbetales der straks den paagældende hans
      indbetalte aktiekapital.”
i forbindelse med en vedtægtsændring i 1940 indsattes i § 5 en bestemmelse om bestyrelsens
notering af aktieoverdragelser i aktieprotokollen. § 5 blev sammenskrevet med § 6 og fik føl-
gende ordlyd:
                                                 ”§ 5.
        aktierne er udstedt paa navn og kan ikke transporteres til ihændehaveren.
        enhver mand og kvinde kan blive medlem af selskabet. bestyrelsen kan dog nægte
      optagelse i selskabet, med vedkommende kan i saa fald appellere til den første gene-
      ralforsamling.
        selskabet fører en aktieprotokol med angivelse af aktionærernes navne og bopæl. –
      enhver meddelelse til aktionærerne kan gyldig adresseres til den sidste opgivne bopæl.
      enhver overdragelse af aktier skal for at opnaa gyldighed noteres af bestyrelsen heri,
      og saalænge saadan notering ikke har fundet sted, har erhververen ingen adgang til
      selskabets generalforsamling.
        forsaavidt indehaveren af en aktie afgaar ved døden eller gaar konkurs, eller der fo-
      retages arrest eller udlæg i aktien, er bestyrelsen berettiget til paa selskabets vegne at
      overtage den paagældende aktie til pari-kurs og at overdrage den til en saadan erhver-
      ver, som opfylder betingelserne for at blive aktionær.
        paa forslag af bestyrelsen eller 50 medlemmer kan ethvert medlem udelukkes af sel-
      skabet, naar ¾ af de paa generalforsamlingen tilstedeværende medlemmer stemmer
      derfor. i tilfælde af saadan udelukkelse udbetales der straks den paagældende hans
      indbetalte aktiekapital.
        naar selskabet i henhold til nærværende paragrafs bestemmelser ønsker at overtage
      aktier, noteres beslutningen herom i aktieprotokollen med den virkning, at den tidli-
      gere aktionær ikke længere kan udøve sine rettigheder som saadan.”
efter vedtægtsændringer i 1952 og 1954 havde § 5, stk. 2, følgende ordlyd:
                                                - 3 -
         ”kooperative virksomheder og organisationer inden for arbejderbevægelsen samt en-
       hver mand og kvinde kan blive aktionær i selskabet. bestyrelsen kan dog nægte opta-
       gelse i selskabet, men vedkommende kan i så fald appellere til den første generalfor-
       samling.”
fællesbageriet afhændede sin bagerivirksomhed i 1981. i 1985 foretoges væsentlige ændrin-
ger i fællesbageriets vedtægter. blandt andet ændredes formålet, og adgangen til at blive sel-
skabsdeltager blev begrænset. bestemmelserne om, at overdragelse af selskabets aktier skulle
ske gennem bestyrelsen, om bestyrelsens ret til at nægte optagelse i selskabet og om general-
forsamlingens eksklusionsret udgik. vedtægternes §§ 2, 4 og 5 kom herefter til at lyde såle-
des:
                                                    ”§ 2
         det er selskabets formål at drive bygge-, produktions-, handels- og
       udlejningsvirksomhed. selskabet kan til fremme af sine formål erhverve ejendomme,
       oprette datterselskaber og i et samarbejde med andre kooperative virksomheder med-
       virke til etablering af kooperative virksomheder.
                                                     §4
         aktionærer i selskabet kan foruden de hidtidige aktionærer og disses legale arvinger
       være kooperative virksomheder og organisationer inden for arbejderbevægelsen.
                                                     §5
         aktierne er ikke omsætningspapirer. aktierne udstedes af bestyrelsen og skal lyde på
       navn. aktionærerne er ikke forpligtet til at lade deres aktier indløse.
         enhver overdragelse af aktier skal for at opnå gyldighed noteres af bestyrelsen i aktie-
       protokollen.
        for at have stemmeret på generalforsamlingen må man 3 måneder forud være indteg-
       net som ejer i selskabets aktieprotokol.
         for så vidt indehaveren af en aktie afgår ved døden eller går konkurs, eller der foreta-
       ges arrest eller udlæg i aktien, er bestyrelsen berettiget til at på selskabets vegne at
       overtage den pågældende aktie til pari kurs og at overdrage den til en sådan erhverver,
       som opfylder betingelserne for at blive aktionær, jfr. § 4.”
der er ikke i sagen nærmere oplysning om overvejelser og drøftelser i fællesbageriets besty-
relse eller på generalforsamlingen i forbindelse med disse vedtægtsændringer.
anbringender
for højesteret drejer sagen sig alene om forståelsen af bestemmelsen i fællesbageriets ved-
tægters § 5, stk. 2, idet fællesbageriet har frafaldet synspunktet om, at basen invest a/s ikke
er omfattet af vedtægternes § 4.
                                               - 4 -
arbejdernes landsbank støtter yderligere sit standpunkt på det, som er kommet frem for hø-
jesteret om udviklingen i fællesbageriets vedtægter og navnlig ændringen i 1985. fællesbage-
riet har ikke kommenteret dette.
højesterets begrundelse og resultat
efter vedtægterne for a/s roskilde og omegns fællesbageri er selskabets aktier navneaktier,
jf. § 5, stk. 1. bestemmelsen i vedtægternes § 5, stk. 2, angår efter sin ordlyd notering af
overdragelse i selskabets aktieprotokol, jf. herved den dagældende aktieselskabslovs § 25, stk.
3, ikke samtykke til overdragelse, jf. herom den dagældende aktieselskabslovs § 19.
bestemmelsen i § 5, stk. 2, blev indsat i selskabets vedtægter som en bestemmelse om note-
ring i 1940, hvor vedtægterne i forvejen indeholdt bestemmelser, hvorefter selskabet kunne
nægte en aktieerhverver optagelse i selskabet og udelukke en aktieejer fra fortsat deltagelse i
selskabet. disse regler om selskabets kontrol med, hvem der kunne være selskabsdeltager,
udgik i forbindelse med en vedtægtsændring i 1985, hvorefter ikke enhver kunne være sel-
skabsdeltager, men kun de hidtidige aktionærer og disses legale arvinger samt kooperative
virksomheder og organisationer inden for arbejderbevægelsen, jf. vedtægternes § 4. der fore-
ligger ikke nærmere oplysninger om baggrunden for eller formålet med denne vedtægtsæn-
dring.
på denne baggrund og efter vedtægternes indhold i øvrigt er der ikke grundlag for at forstå §
5, stk. 2, som en bestemmelse, hvorefter bestyrelsen har en almindelig kompetence til at af-
vise en aktieoverdragelse, f. eks. fordi bestyrelsen finder, at den ikke stemmer med selskabets
interesser, men bestemmelsen giver bestyrelsen adgang til at påse, at erhververen opfylder
vedtægternes krav til selskabsdeltagelse.
det, som fællesbageriet har anført om selskabets praksis og kooperative grundprincipper, kan
ikke føre til andet resultat.
højesteret stadfæster derfor dommen.
                                     thi kendes for ret:
landsrettens dom stadfæstes.
                                               - 5 -
i sagsomkostninger for højesteret skal a/s roskilde og omegns fællesbageri betale 50.000
kr. til aktieselskabet arbejdernes landsbank.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
                                            --oo0oo--
                                udskriftens rigtighed bekræftes.
                                         højesteret, den
